વર્ણ વ્યવસ્થા અનુસાર સમાજને ચાર વર્ગમાં વહેંચવામાં આવ્યો છે; બ્રાહ્મણ, ક્ષત્રિય, વૈશ્ય અને શુદ્ર. ગીતાકાર કહે છે, “ચાતુર્વર્ણ્યં મયા સૃષ્ટં ગુણ કર્મ વિભાગશ:” એટલે કે વર્ણ વ્યવસ્થા ગુણ અને કર્મ આધારિત છે (૪/૧૩). ગીતાકારે જન્મ આધારિત વ્યવસ્થાનો છેદ ઉડાડ્યો છે. જો કે એ નોંધ લેવી રહી કે મધ્યયુગમાં આ વ્યવસ્થા જડ પ્રણાલી બની. તેના ઓઠા હેઠળ ભેદભાવ અને અન્યાય પણ થયા. સમાજની એકાત્મતા પર અવળી અસર થઇ.